Telescopul Spaţial NASA/ESA a obţinut o imagine spectaculoasă a NGC 3603,
o nebuloasă gigant, gazda unuia dintre cele mai masive roiuri tinere din Milky Way.
Este locul de unde ne continuăm studiile detaliate despre naşterea şi formarea stelelor.
Acesta este Hubblecast!
Noutăţi şi imagini de la Telescopul Spaţial Hubble NASA/ESA. Călătoriţi în timp şi spaţiu cu gazda noastră Doctor J., alias Dr. Joe Liske.
Bun venit la Hubblecast!
Azi vom călăori în inima masivului roi de stele tinere localizate într-o nebuloasă uriaşă de gaze şi praf stelar.
Nebuloasa NGC 3603 este situată la aprox. 20.000 ani-lumină de Pământ, pe braţul spiralat Carina din galaxia Milky Way.
Se spune că nebuloasa este de fapt pepiniera roiului stelar.
S-a constatat că nebuloasa conţine sute de mii de mase solare cu conţinut de gaze, care, acum aproape un milion de ani, au suferit un colaps
şi au format toate stelele din roi, printr-o explozie mai mult sau mai puţin masivă.
Noi vedem acum rezultatul unei colecţii de stele strălucitoare, înconjurate de un nor dens de hidrogen gazos.
În această nouă imagine detaliată primită de la Hubble, putem vedea mii de stele tinere, albastre, strălucind în nebuloasa maternă.
Nu este un loc liniştit, cum s-ar putea crede. Unele procese sunt încă în derulare.
Radiaţia ultravioletă puternică şi furtunile emanate dinspre aceste stele noi modelează şi sculptează gazele din jur, formând o cavitate imensă în nebuloasă.
O echipă de astronomi a putut folosi Telescopul Spaţial Hubble pentru a pătrunde în inima regiunii de formare a stelelor
observată încă din 1834 de Sir John Herschel, fiul renumitului astronom Sir William Herschel.
Aceştia au putut cerceta detaliat stelele cu masă diferită, dar cu vârstă similară.
Astfel, astronomii au putut studia o gamă mare de stele, la diferite vârste,
prin comparaţia cu alte roiuri similare de stele.
Noua imagine de la Hubble este plină de obiecte interesante pentru astronomi.
Aici, în dreapta sus, vedem globulele Bok.
Aceste obiecte au fost observate prima dată în 1940 de astronomul Bart Bok.
Sunt cele mai reci obiecte din Univers, nori denşi de gaze şi de praf (de aprox. 10 până la 50 de mase solare) care au suferit un colaps pentru a forma noile stele.
În jurul roiului, lângă cea mai densă parte a nebuloasei, vedem coloane uriaşe de gaze care emană dinspre inima roiului.
Ele au fost modelate de stelele masivului roi tânăr care, la final, a împrăştiat stelele în spaţiul stelar.
Unul din cele mai interesante obiecte din imagine este această stea strălucitoare, inofensivă.
Se numeşte Sher 25 şi este o supergigantă albastră, la finalul vieţii ei.
Astronomii cred că în curând, Sher 25 va exploda la fel ca supernova 1987A, observată de Hubble de mai multe ori.
Din explozie, elementele grele vor fi împrăştiate în spaţiu, necesare formării planetelor.
Probabil va atrage un nou val de formare de stele în apropierea nebuloasei.
Pentru moment, astronomii care folosesc datele de la Hubble, sunt interesaţi de stelele din roiul masiv şi tânăr din apropierea NGC 3603.
Mai multe stele din inima roiului par să fi înşelat astronomii.
Stelele uriaşe din regiunile tainice ale roiului păreau mult mai masive decât limitele teoretice cunoscute până acum.
Nimic nu scapă ochiului vigilent al lui Hubble, care a arătat că aceste stele sunt de fapt lumina provenită de la mai multe stele la un loc.
Par a fi o singură stea, dar ele sunt de fapt două sau chiar trei stele la un loc.
Descoperirea a fost acceptată cu privire la aceste "obiecte grele" compuse din mai multe stele de 80-120 mase solare fiecare.
Imaginea de la Hubble este extrem de detaliată.
Nu numai că vedem un roi de stele la un milion de ani după naşterea lui,
dar mai avem o stea care este gata să explodeze într-o explozie gigantică, dând naştere la o supernovă vizibilă în cea mai mare parte a galaxiei.
NGC 3603 ne prezintă, practic, naşterea şi moartea stelelor, pe viu.
Aşadar, această pepinieră stelară reprezintă de fapt locul astronomiei extreme!
V-a vorbit Dr. J., de la Hubblecast.
Din nou, natura ne-a surprins peste imaginaţia noastră sălbatică...
Hubblecast - Observatorul European ESA/Hubble din Germania.
Misiunea Hubble este un proiect de cooperare internaţională dintre NASA şi Agenţia Spaţială Europeană. (Subtitrarea: Mona 379)